J. L. Austin

John Langshaw Austin (Lancaster, 1911ko martxoaren 26a - Oxford, 1960ko otsailaren 8a) ingeles filosofoa izan zen.

Oxfordeko Balliol Collegen ikasi zuen. Hizkuntza klasikoak ikastea gogoko zuen. Bigarren Mundu Gerran, MI6an aritu zen, Erresuma Batuko inteligentzia-zerbitzuan.

Oxforden, 1952-1960 urte-bitartean, Filosofia Moraleko katedratiko izan zen. Oxford Eskolako filosofia analitikoaren izen nagusietako bat zen. Mintzaira arruntaren arauak aztertu zituen. Hari zor zaio hizkuntza ekintza kontzeptua.

Austinen lanak hura hil ondoren argitaratu ziren: How to do things with words (1962), Sense and sensibilia (1962). Austinentzat, Quinerentzat eta era oso desberdinean Wittgensteinentzat bezala, hizkuntzalaritzak eta semantikak teknikoki azterturiko mintzaira arrunt horren analisiak funtsezko garrantzia du filosofia eta logikarako.
 Erreferentziak 

Kategoria:Ingalaterrako filosofoak
Kategoria:Erresuma Batuko hizkuntzalariak
Kategoria:Gogamenaren filosofoak
Kategoria:Filosofo analistak
Kategoria:Birikako minbiziaren ondorioz hildakoak
Kategoria:Bigarren Mundu Gerrako Britainiar Armadako pertsonal militarra
Kategoria:Logikaren filosofoak